钦定古今图书集成/方舆汇编/职方典/第1533卷 > 《和刘觐国观察青莲界》邓钟
## 钦定古今图书集成/方舆汇编/职方典/第1533卷 > 《和刘觐国观察青莲界》邓钟

东山禅室接云屏，使节翻劳驻野亭。雨后泉飞千涧
白，霜前木落数峰青。论文应合延津剑，借箸先瞻《益
部》星。海内交懽能有几，那堪聚散若流萤。

《通志》：“明世宗嘉靖二十一年，铜镇苗叛，陷石阡府，执
推官邓本中。”

二十七年秋九月，张岳为右都御史，总督川、贵兵讨
铜镇苗。

二十八年，铜仁苗陷思州府，知府李允简死之。
神宗万历十年，铜仁有鸟鸣文庙，其声如雷。